S Mami u de Papi hei chum chönne de erscht Termin bir Froueärztin abwarte. Dä isch am 30.04.2007 gsi. Schliessli hei si wöue wüsse, obs mir guet geit und aues in Ordnig isch.  Si si ganz närvös gsi. D Froueärztin isch mit mir und em Mami ganz zfriede gsi. Überglücklich hei si sech när grad ufe wäg gmacht, go e Wage für mi z pöstele. Si hei e ganz e schöne gfunge. I fröie mi scho ganz fescht, wenn si mi de i däm tüe umefahre.    Am 31. Mai het s Mami de zwöit Termin bir Froueärzitn gha. De hets chönne mini Härztönli lose. Das het s Mami ganz fescht gfröit. Zum Glück isch aues in Ordnig gsi.    So ab Afang Juni het s Mami de immer öppe am Obe s Gfüehu gha, dass  es mi gspührt. Da ig aber s erschte Bebeli bi, wo s Mami im Buch het, isch es nie sicher gsi, ob das würkli ig bi, wos gspührt. Aber am 15. Juni isch de s Mami sicher gsi, dass i mi bemerkbar gmacht ha.